**OKÁNY KÖZSÉG ÖNKORMÁNYZATÁNAK KÉPVISELŐ-TESTÜLETE**

***2013. október 14-én megtartott rendkívüli testületi ülésének***

***jegyzőkönyve***

**Készült**: Okány Község Önkormányzat rendkívüli Képviselő-testületének 2013. október 14-én 900  órakor megtartott rendkívüli üléséről.

**Az ülés helye**: Önkormányzat Tanácskozóterme.

**Jelen vannak**: Király Endre alpolgármester

Árva Lajos, Bodó Károly,

Simon Imre, Poszt Imre képviselők

**Igazoltan távol van**: Petri László polgármester

**Tanácskozási joggal**: Bai Zsolt jegyző

**Fekete Zoltán** polgármester: köszöntöm a mai ülésen megjelent képviselőtársaimat, a jegyző urat, meghívott vendéget.

Megállapítom, a Képviselő-testületi ülés határozatképes, mivel a megválasztott képviselők közül 6 fő jelen van.

Javaslatot teszek a Képviselő-testületi ülés napirendi pontjaira: - megkérdezem van-e javaslat más napirend felvételére?

**N a p i r e n d i j a v a s l a t :**

1./ ***Szociális célú tűzifa vásárlásához kapcsolódó kiegészítő támogatás igénylése*** Előadó: Polgármester

(Írásos anyag)

2./ Bejelentések

A Képviselő-testület, hozzászólás nélkül - 6 igen szavazattal, ellenszavazat, tartózkodás nélkül – a napirendet elfogadja, más javaslattal nem éltek.

Jegyzőkönyv hitelesítőnek javaslom Király Endre és Árva Lajos képviselőt.

A Képviselő-testület 6 igen szavazattal, ellenszavazat, tartózkodás nélkül Király Endre és Árva Lajos képviselőket jegyzőkönyv hitelesítőnek elfogadja.

Tárgy: Szociális célú tűzifa vásárlásához kapcsolódó kiegészítő támogatás igénylése

**Előterjesztő:** Fekete Zoltán polgármester

(Írásos anyag)

**Fekete Zoltán** polgármester: A Kormány a helyi önkormányzatok szociális célú tűzifavásárlásához kapcsolódó kiegészítő támogatásról a 1611/2013. (IX. 5.) Korm. határozatban döntött, a pályázat részletes szabályait a helyi önkormányzatok szociális célú tűzifavásárlásához kapcsolódó kiegészítő támogatásáról szóló 57/2013. (X. 4.) BM rendelet tartalmazza.

Támogatás iránti kérelmet az 5000 fő lakosságszám alatti települési önkormányzatok nyújthatnak be, így ez a lehetőség Okány Község Önkormányzata számára is nyitva áll. A támogatás mértéke Okány Község Önkormányzata esetében kemény lombos fafajta, 12.000,-Ft/erdei m3+áfa.   
**A támogatás feltétele 1.000 Ft/erdei m3+áfa önrész vállalása.**

A 2013. január–március hónapokban lakásfenntartási támogatásban részesülők számának átlaga alapján legfeljebb 2 m3/ellátott tűzifa mennyiséget igényelhet a települési önkormányzat. **A maximálisan igényelhető mennyiség erre figyelemmel Okány község esetében 588 m3.**

A Képviselő-testületnek a szociális tűzifa **kiosztására rendeletet is kell majd alkotni.**

Az önkormányzatnak önerő 1.000 Ft/erdei m3 + ÁFA összegben, valamint a szállításból adódó költségek, beleértve a rászorulókhoz való eljuttatás költségeit is.

**K é r d é s , v é l e m é n y:**

**-----**

**Fekete Zoltán** alpolgármester: Amennyiben nincs kérdés, kérem, kérem a Tisztelt Képviselő-testületet, amennyiben élni kíván a lehetőséggel, szíveskedjen döntést hozni arról is, hogy a maximálisan igényelhető 588 m3 figyelembe vételével milyen mennyiségű tűzifa tekintetében kerüljön benyújtásra támogatási igényünk.

A Képviselő – testület, kérdés, hozzászólás nélkül – 6 igen szavazattal, ellenszavazat és tartózkodás nélkül – az alábbi döntést hozta:

**127/2013. (X. 14.) Ök. sz. határozat:**

Okány Község Önkormányzatának Képviselő-testülete úgy határoz, hogy a helyi önkormányzatok szociális célú tűzifavásárlásához kapcsolódó kiegészítő támogatásokról szóló 57/2013. (X. 4.) BM. rendelet alapján szociális célú tűzifavásárláshoz kapcsolódó támogatásra igényt kíván benyújtani, 588 erdei m3 tűzifa vonatkozásában.

A Képviselő-testület a szükséges 746.760,-Ft önerő fedezetét a 2013. évi költségvetésén belül az önkormányzat működési többletbevételéből biztosítja.

A Képviselő-testület felhívja Fekete Zoltán polgármestert és Bai Zsolt jegyzőt, hogy a támogatási kérelem benyújtásáról gondoskodjon.

**Határidő:** 2013. október 15.

**Felelős:** Fekete Zoltán polgármester

Bai Zsolt jegyző

2**./ Bejelentések**

**Tárgy: Az Okányi Általános Iskola intézményi tanácsába delegálás**

**Előadó:** Polgármester

**Fekete Zoltán** polgármester: Az előterjesztést megküldtem írásban. Kérdezem van-e kérdés, vélemény?

**Fekete Zoltán** polgármester: Mivel nem érkezett kérdés, vélemény, aki elfogadja - „Okány Község Önkormányzatának Képviselő-testülete „A**z Okányi Általános Iskola intézményi tanácsába Simon Imre képviselőt delegálja.”** kézfelemeléssel szavazzon.

A Képviselő – testület, kérdés, hozzászólás nélkül – 6 igen szavazattal, ellenszavazat és tartózkodás nélkül – az alábbi döntést hozta:

**128/2013. (X.14.) Ök. sz. h a t á r o z a t:**

Okány Község Önkormányzat Képviselő-testülete  
Az Okányi Általános Iskola intézményi tanácsába **Simon Imre képviselőt delegálja.**

**Felelős:** Fekete Zoltán polgármester

**Határidő:** értelem szerint

**Fekete Zoltán polgármester**: Kérdezem van-e bejelentés, észrevétel.

-----

Mivel több napirend nincs, úgy az ülést nyílt részét 935 órakor bezárom.

Fekete Zoltán sk. Bai Zsolt sk.

polgármester jegyző

Király Endre sk. Árva Lajos sk.

jegyzőkönyv-hitelesítő